title: Rozhodnutie Európskeho parlamentu (EÚ) 2017/1717 z 27. apríla 2017 o absolutórium za plnenie rozpočtu Európskeho policajného úradu (Europol) za rozpočtový rok 2015

text:
               29.9.2017

               SK

               Úradný vestník Európskej únie

               L 252/313

         ROZHODNUTIE EURÓPSKEHO PARLAMENTU (EÚ) 2017/1717
   z 27. apríla 2017
   o absolutórium za plnenie rozpočtu Európskeho policajného úradu (Europol) za rozpočtový rok 2015
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho policajného úradu za rozpočtový rok 2015,

               —

               so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2015 spolu s odpoveďou úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2015 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2017 o udelení absolutória úradu za plnenie rozpočtu za rozpočtový rok 2015 (05873/2017 – C8-0070/2017),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (4), a najmä na jeho článok 43,

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (5), a najmä na jeho článok 108,

               —

               so zreteľom na článok 94 rokovacieho poriadku a prílohu IV,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0107/2017),

               1.

               udeľuje absolutórium riaditeľovi Európskeho policajného úradu za plnenie rozpočtu úradu za rozpočtový rok 2015;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho policajného úradu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Antonio TAJANI

            Generálny tajomník

         Klaus WELLE

      (1)  Ú. v. EÚ C 449, 1.12.2016, s. 198.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 121, 15.5.2009, s. 37.

      (5)  Ú. v. EÚ L 328, 7.12.2013, s. 42.


title: Rozhodnutie Rady (SZBP) 2015/2051 zo 16. novembra 2015, ktorým sa mení rozhodnutie 2013/730/SZBP na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi

text:
               17.11.2015

               SK

               Úradný vestník Európskej únie

               L 300/19

         ROZHODNUTIE RADY (SZBP) 2015/2051
   zo 16. novembra 2015,
   ktorým sa mení rozhodnutie 2013/730/SZBP na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 26 ods. 2 a článok 31 ods. 1,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               V rozhodnutí Rady 2013/730/SZBP (1) sa ustanovuje, že Únia prispeje k projektu strediska na kontrolu ručných a ľahkých zbraní v juhovýchodnej a východnej Európe (SEESAC) zameraného na zníženie rizika nedovoleného šírenia ručných a ľahkých zbraní (RĽZ) a ich munície a nedovoleného obchodovania s nimi v juhovýchodnej Európe.

               (2)

               Cieľom projektu podporovaného rozhodnutím 2013/730/SZBP je okrem iného zlepšiť bezpečnostné ustanovenia a riadenie zásob konvenčných zbraní a munície (ďalej len „zložka bezpečnosti zásob“).

               (3)

               V odseku 3.1 prílohy k rozhodnutiu 2013/730/SZBP sa ako príjemcovia pri zložke bezpečnosti zásob uvádzajú: Bosna a Hercegovina, Kosovo (2), Moldavská republika, Čierna Hora, Srbsko a bývalá Juhoslovanská republika Macedónsko (FYROM), ale nie Albánsko.

               (4)

               Podľa vykonávacej agentúry SEESAC a so súhlasom albánskych orgánov je potrebné, aby Albánsko mohlo v rámci rozhodnutia 2013/730/SZBP využívať zložku bezpečnosti zásob, pričom na tento účel existujú dostupné finančné prostriedky.

               (5)

               Rozhodnutie 2013/730/SZBP by sa preto malo zmeniť tak, aby sa Albánsko zahrnulo ako príjemca zložky bezpečnosti zásob,

         PRIJALA TOTO ROZHODNUTIE:
   Článok 1
   Odsek 3.1 prílohy k rozhodnutiu 2013/730/SZBP sa nahrádza takto:

      „3.1.   Zvýšená bezpečnosť zásob prostredníctvom zlepšenia infraštruktúry a rozvoja kapacít

      Cieľ
      Touto činnosťou sa zníži hrozba šírenia RĽZ a ich munície a nedovoleného obchodovania s nimi, a to zlepšením bezpečnostných ustanovení a riadenia zásob konvenčných zbraní a munície v Albánsku, Bosne a Hercegovine, Kosove (*), Moldavskej republike, v Čiernej Hore, Srbsku a vo FYROM.
      Opis
      Úspešné vykonávanie rozhodnutia Rady 2010/179/SZBP s dvojakým prístupom: 1. zlepšenie bezpečnosti skladovacích miest v troch krajinách (3) a 2. budovanie kapacity personálu povereného zriadením zásob (4) výrazne zvýšilo bezpečnostné ustanovenia a znížilo riziko nechceného šírenia zásob RĽZ a ich munície. Vychádzajúc z týchto úspechov sa bude v druhej fáze projektu pokračovať v zlepšovaní bezpečnosti skladov zbraní a munície v juhovýchodnej Európe, a to poskytovaním ďalšej osobitnej technickej pomoci a pomoci v oblasti infraštruktúry v súlade s najlepšími medzinárodnými postupmi a normami. Činnosťami projektu sa podporí ministerstvo obrany v Albánsku, Bosne a Hercegovine, Moldavskej republike, Čiernej Hore a vo FYROM, ako aj ministerstvá vnútra Srbskej republiky, FYROM a Kosova obstaraním a inštaláciou potrebného vybavenia pre zabezpečenie zásob zbraní a munície. Okrem toho sa v prípade potreby poskytne odborná príprava zamestnancom, ktorí sú zodpovední za riadenie zásob. Skladovacie miesta, v ktorých sa zlepší bezpečnosť, sa vyberú na základe posúdenia priorít, ako aj rizík, ktoré predstavujú.
      Konkrétne, projekt počíta s týmito činnosťami:

                  —

                  Albánsko: zvýšenie bezpečnosti na miestach skladovania munície a konvenčných zbraní ministerstva obrany (maximálne 2 miesta), a to aj inštaláciou a/alebo renováciou obvodového oplotenia a osvetlenia, bezpečnostných systémov proti vlámaniu, kamerových systémov a telekomunikačného zariadenia.

                  —

                  Bosna a Hercegovina: zvýšenie bezpečnosti na miestach skladovania munície a konvenčných zbraní ministerstva obrany, a to aj inštaláciou a/alebo renováciou obvodového oplotenia a osvetlenia, bezpečnostných systémov proti vlámaniu, kamerových systémov a telekomunikačného zariadenia, čím sa doplní práca na ochrane zásob, ktorú vykonali UNDP a OBSE.

                  —

                  Kosovo (*): zlepšenie spôsobilostí policajného oddelenia na riadenie zásob prostredníctvom odbornej prípravy a posúdenia súčasného stavu. Renovácia jedného malého miestneho skladu RĽZ a munície.

                  —

                  FYROM: zvýšenie bezpečnosti centrálneho skladu (Orman) ministerstva vnútra prostredníctvom nákupu bezpečnostného vybavenia a realizáciou zlepšení infraštruktúry vrátane renovácie obvodového oplotenia; kamerových systémov a osvetlenia a nových bezpečnostných dvier na budovách skladov. Zvýšenie bezpečnosti centrálneho skladu ozbrojených síl FYROM prostredníctvom nákupu a inštalácie bezpečnostného kamerového systému a zlepšenia bezpečnosti budov a ich okolia opravou oplotenia, inštaláciou nových vstupných brán a renováciou bezpečnostných dverí na muničnom sklade.

                  —

                  Moldavská republika: zvýšenie bezpečnosti centrálneho skladu zbraní a munície ministerstva vnútra vrátane inštalácie bezpečnostného oplotenia, systémov kontroly pri vstupe a nákupu elektronického registra zbraní.

                  —

                  Čierna Hora: materiálne zlepšenie muničného skladu v Brezoviku vrátane celkového vylepšenia bezpečnostnej infraštruktúry skladu. Vývoj centrálneho registra skladovaných zbraní a munície.

                  —

                  Srbsko: zvýšenie bezpečnosti hlavného skladu RĽZ ministerstva vnútra vrátane bezpečnostného kamerového systému a kontroly prístupu.

                  —

                  Regionálne školenie o riadení zásob: vykonávanie na regionálnej (každoročne) i vnútroštátnej úrovni (podľa potreby).

            Výsledky projektu a ukazovatele vykonávania:
      Projekt prinesie zlepšenie bezpečnosti v juhovýchodnej Európe tým, že zníži riziko nedovoleného obchodu prostredníctvom:

                  —

                  zvýšenia bezpečnosti miest na skladovanie RĽZ v Albánsku (max. 2) Bosne a Hercegovine (4), Kosove (*) (1), Moldavskej republike (2), Čiernej Hore (1), Srbsku (1) a vo FYROM (2), a to prostredníctvom značnej modernizácie infraštruktúry zameranej na bezpečnosť,

                  —

                  zvýšenia schopnosti personálu chrániť zásoby tým, že sa vyškolí najmenej 60 zamestnancov z prijímateľských krajín na troch seminároch a poskytne sa cielená odborná príprava na vnútroštátnej úrovni.“

   Článok 2
   Toto rozhodnutie nadobúda účinnosť dňom jeho prijatia.

      V Bruseli 16. novembra 2015

            Za Radu

            predsedníčka

         F. MOGHERINI

      (1)  Rozhodnutie Rady 2013/730/SZBP z 9. decembra 2013 na podporu činností odzbrojenia a kontroly zbraní vykonávaných strediskom SEESAC v juhovýchodnej Európe v rámci stratégie EÚ na boj proti nedovolenému hromadeniu RĽZ a ich munície a nedovolenému obchodovaniu s nimi (Ú. v. EÚ L 332, 11.12.2013, s. 19).

      (2)  Týmto označením nie sú dotknuté pozície k štatútu a označenie je v súlade s rezolúciou BR OSN č. 1244 (1999) a so stanoviskom Medzinárodného súdneho dvora k vyhláseniu nezávislosti Kosova.

      (3)  V Chorvátsku sa zlepšila bezpečnosť ústredného skladu zbraní ‚MURAT‘ ministerstva vnútra, a to inštaláciou bezpečnostného kamerového systému; v Bosne a Hercegovine sa nainštalovalo 41 bezpečnostných dverí a zvýšila sa bezpečnosť na štyroch miestach na skladovanie RĽZ a munície ministerstva obrany; bezpečnosť skladu munície ‚TARAS‘ Ministerstva obrany Čiernej Hory sa zvýšila a spĺňa teraz medzinárodné bezpečnostné normy.

      (4)  Vytvoril sa kurz riadenia zásob a celkovo 58 úradníkov z ministerstiev obrany, ozbrojených síl a ministerstiev vnútra Bosny a Hercegoviny, Chorvátska, FYROM, Čiernej Hory a Srbska, ktorí sa touto problematikou zaoberajú, sa vyškolilo v riadení zásob.


title: Rozhodnutie Rady 2011/423/SZBP z  18. júla 2011 o reštriktívnych opatreniach voči Sudánu a Južnému Sudánu a o zrušení spoločnej pozície 2005/411/SZBP

text:
               19.7.2011

               SK

               Úradný vestník Európskej únie

               L 188/20

         ROZHODNUTIE RADY 2011/423/SZBP
   z 18. júla 2011
   o reštriktívnych opatreniach voči Sudánu a Južnému Sudánu a o zrušení spoločnej pozície 2005/411/SZBP
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 30. mája 2005 prijala spoločnú pozíciu 2005/411/SZBP (1) o reštriktívnych opatreniach voči Sudánu. Spoločnou pozíciou 2005/411/SZBP sa opatrenia uložené spoločnou pozíciou 2004/31/SZBP (2) a opatrenia, ktoré sa majú uložiť podľa rezolúcie Bezpečnostnej rady Organizácie Spojených národov č. 1591 (2005) [ďalej len „rezolúcia BR OSN č. 1591 (2005)“] spojili do jedného právneho nástroja.

               (2)

               Rozsah reštriktívnych opatrení uložených spoločnou pozíciou 2005/411/SZBP by sa mal prispôsobiť a uvedená spoločná pozícia by sa mala nahradiť.

               (3)

               Súčasťou postupu zmeny a doplnenia prílohy k tomuto rozhodnutiu by mala byť aj požiadavka, aby označené osoby a subjekty boli informované o dôvodoch ich zaradenia do zoznamu, ktoré predložil sankčný výbor zriadený podľa rezolúcie BR OSN č. 1591 (2005), aby mali možnosť vyjadriť k týmto dôvodom pripomienky. V prípade, že sa predložia pripomienky alebo zásadné nové dôkazy, Rada by na základe týchto pripomienok mala preskúmať svoje rozhodnutie a dotknutú osobu alebo subjekt zodpovedajúcim spôsobom informovať.

               (4)

               Týmto rozhodnutím sa rešpektujú základné práva a dodržiavajú zásady uznané najmä v Charte základných práv Európskej únie, konkrétne právo na účinný prostriedok nápravy a spravodlivý proces, právo vlastniť majetok a právo na ochranu osobných údajov. Toto rozhodnutie by sa malo uplatňovať v súlade s uvedenými právami a zásadami.

               (5)

               Týmto rozhodnutím sa plne rešpektujú aj záväzky členských štátov vyplývajúce z Charty Organizácie Spojených národov a právne záväzná povaha rezolúcií Bezpečnostnej rady Organizácie Spojených národov.

               (6)

               Vykonávacie opatrenia Únie sú uvedené v nariadení Rady (ES) č. 131/2004 z 26. januára 2004 o určitých reštriktívnych opatreniach s ohľadom na Sudán (3) a v nariadení Rady (ES) č. 1184/2005 z 18. júla 2005, ktorým sa ukladajú určité osobitné reštriktívne opatrenia namierené proti určitým osobám, ktoré bránia mierovému procesu a porušujú medzinárodné právo v konflikte v oblasti Dárfúru v Sudáne (4),

         PRIJALA TOTO ROZHODNUTIE:
   Článok 1
   V súlade s rezolúciou Bezpečnostnej rady Organizácie Spojených národov (BR OSN) 1591 (2005) sa zavedú reštriktívne opatrenia stanovené v článku 2 ods. 1 a článku 3 ods. 1 tohto rozhodnutia voči tým jednotlivcom, ktorí bránia mierovému procesu, ohrozujú stabilitu v Dárfúre a v regióne, porušujú medzinárodné humanitárne právo a ľudské práva alebo páchajú iné násilnosti, porušujú zbrojné embargo a/alebo sú zodpovední za útočné vojenské prelety v dárfúrskej oblasti alebo ponad ňu, tak ako ich určil výbor zriadený podľa odseku 3 rezolúcie BR OSN č. 1591 (2005) (ďalej len „sankčný výbor“).
   Dotknuté osoby sú uvedené v prílohe k tomuto rozhodnutiu.
   Článok 2
   1.   Členské štáty prijmú potrebné opatrenia, aby sa osobám uvedeným v článku 1 zabránilo vo vstupe na ich územia alebo prechode cez ich územia.
   2.   Odsek 1 nezaväzuje členský štát odmietnuť vstup svojim vlastným štátnym príslušníkom na svoje územie.
   3.   Odsek 1 sa neuplatňuje, ak sankčný výbor zistí, že vycestovanie je odôvodnené z dôvodu humanitárnej potreby vrátane náboženských povinností, alebo ak sankčný výbor dospeje k záveru, že udelenie výnimky by pomohlo dosiahnuť ciele rezolúcií Bezpečnostnej rady Organizácie Spojených národov o nastolení mieru a stability v Sudáne a v regióne.
   4.   Ak členský štát povolí v prípadoch uvedených v odseku 3 osobám určeným sankčným výborom vstup na svoje územie alebo prechod cez svoje územie, toto povolenie sa obmedzí len na účel, na ktorý bolo udelené, a na osoby, ktorých sa týka.
   Článok 3
   1.   Všetky finančné prostriedky, iné finančné aktíva a hospodárske zdroje, ktoré sú priamo alebo nepriamo vo vlastníctve alebo pod kontrolou osôb uvedených v článku 1 alebo v držbe subjektov, ktoré priamo alebo nepriamo vlastnia alebo kontrolujú takéto osoby, alebo akýchkoľvek osôb konajúcich v ich mene alebo podľa ich pokynov, ako sa uvádzajú v prílohe, sa zmrazia.
   2.   Takýmto osobám a subjektom, a to ani v ich prospech, sa priamo ani nepriamo nesprístupnia žiadne finančné prostriedky, finančné aktíva ani hospodárske zdroje.
   3.   Môžu sa udeliť výnimky pre finančné prostriedky, iné finančné aktíva a hospodárske zdroje:

               a)

               ktoré sú nevyhnutné na základné výdavky vrátane platieb za potraviny, nájom alebo hypotéku, lieky a lekárske ošetrenie, úhrady daní, poistného a poplatkov za verejné služby;

               b)

               ktoré sú určené výlučne na úhradu primeraných honorárov a náhradu výdavkov, ktoré vznikli v súvislosti s poskytovaním právnych služieb;

               c)

               ktoré sú určené výlučne na úhradu poplatkov alebo náhradu nákladov na služby spojené s bežným vedením alebo správou zmrazených finančných prostriedkov, iných finančných aktív alebo hospodárskych zdrojov podľa vnútroštátnych právnych predpisov,
               po tom, ako dotknutý členský štát oznámi sankčnému výboru svoj zámer povoliť, ak je to vhodné, prístup k takýmto finančným prostriedkom, iným finančným aktívam a hospodárskym zdrojom a sankčný výbor do dvoch pracovných dní od tohto oznámenia neprijme rozhodnutie o zamietnutí;

               d)

               ktoré sú potrebné na mimoriadne výdavky po oznámení dotknutým členským štátom výboru a po schválení sankčným výborom;

               e)

               na ktoré sa vzťahuje súdne, správne alebo arbitrážne opatrenie alebo rozhodnutie, pričom v tomto prípade sa po oznámení dotknutým členským štátom sankčnému výboru môžu finančné prostriedky, iné finančné aktíva a hospodárske zdroje použiť na účely tohto opatrenia alebo rozhodnutia za predpokladu, že toto opatrenie alebo rozhodnutie existovali pred dátumom prijatia rezolúcie BR OSN 1591 (2005) a nie sú v prospech osoby alebo subjektu uvedených v tomto článku.

         4.   Odsek 2 sa neuplatňuje, keď sa na zmrazené účty pripisujú:

               a)

               úroky alebo iné výnosy z týchto účtov, alebo

               b)

               platby splatné na základe zmlúv, dohôd alebo záväzkov, ktoré sa uzavreli alebo vznikli pred dátumom, od ktorého sa na tieto účty vzťahujú reštriktívne opatrenia,

         ak sa na takéto úroky, iné výnosy a platby naďalej vzťahuje odsek 1.
   Článok 4
   1.   Zakazuje sa predaj, dodávka alebo vývoz všetkých druhov výzbroje a súvisiaceho materiálu vrátane zbraní a streliva, vojenských vozidiel a vybavenia, polovojenského vybavenia a náhradných dielov pre uvedený tovar do Sudánu alebo Južného Sudánu štátnymi príslušníkmi členských štátov alebo z území členských štátov, alebo prostredníctvom plavidiel alebo lietadiel registrovaných v členských štátoch, a to bez ohľadu na to, či uvedený tovar pochádza z ich územia.
   2.   Taktiež sa zakazuje:

               a)

               poskytovať priamo alebo nepriamo technickú pomoc, sprostredkovateľské služby alebo iné služby akejkoľvek fyzickej alebo právnickej osobe, subjektu alebo orgánu v Sudáne alebo Južnom Sudáne alebo na použitie v týchto krajinách v súvislosti s položkami uvedenými v odseku 1 alebo v súvislosti s poskytovaním, výrobou, údržbou a využívaním týchto položiek;

               b)

               poskytovať priamo alebo nepriamo finančné prostriedky alebo finančnú pomoc akejkoľvek fyzickej alebo právnickej osobe, subjektu alebo orgánu v Sudáne alebo Južnom Sudáne alebo na použitie v týchto krajinách v súvislosti s položkami uvedenými v odseku 1, a to najmä granty, pôžičky a poistenie vývozného úveru na akýkoľvek predaj, dodávku, prevod alebo vývoz týchto položiek alebo na poskytnutie súvisiacej technickej pomoci, sprostredkovateľských alebo iných služieb;

               c)

               vedome a úmyselne sa zúčastňovať na činnostiach, ktorých cieľom alebo dôsledkom je obchádzanie zákazov uvedených v písmenách a) alebo b).

         Článok 5
   1.   Článok 4 sa nevzťahuje na:

               a)

               predaj, dodávku, prevod alebo vývoz nesmrtiaceho vojenského vybavenia určeného výhradne na humanitárne účely, na monitorovanie dodržiavania ľudských práv alebo na ochranné účely alebo na programy Organizácie Spojených národov (OSN), Africkej únie a Európskej únie zamerané na inštitucionálny rozvoj, ani na materiál určený pre operácie Európskej únie, OSN a Africkej únie zamerané na krízové riadenie;

               b)

               predaj, dodávku, prevod alebo vývoz nebojových vozidiel, pri ktorých výrobe alebo vybavení sa použil materiál, ktorý poskytuje balistickú ochranu, a to výlučne na účely ochrany personálu Európskej únie a jej členských štátov v Sudáne alebo Južnom Sudáne;

               c)

               poskytovanie technickej pomoci, sprostredkovateľských služieb alebo iných služieb v súvislosti s takýmto vybavením alebo programami a operáciami;

               d)

               poskytovanie finančných prostriedkov a finančnej pomoci v súvislosti s takýmto vybavením alebo takýmito programami a operáciami;

               e)

               predaj, dodávku, prevod alebo vývoz odmínovacieho zariadenia a materiálu používaného pri odmínovacích operáciách;

               f)

               poskytovanie technickej pomoci, sprostredkovateľské a ostatné služby a finančnú pomoc a predaj, dodávku, prevod alebo vývoz na podporu vykonávania komplexnej mierovej dohody;

               g)

               predaj, dodávku, prevod alebo vývoz nesmrtiaceho vojenského vybavenia určeného výhradne na podporu procesu reformy sektoru bezpečnosti v Južnom Sudáne, ako aj na financovanie, poskytovanie finančnej pomoci alebo technickej pomoci, ktoré súvisia s takýmto vybavením,

         pod podmienkou, že takýto vývoz vopred schválil príslušný orgán dotknutého členského štátu.
   2.   Článok 4 sa tiež nevzťahuje na ochranné odevy vrátane nepriestrelných viest a vojenských heliem, ktoré do Sudánu alebo Južného Sudánu výlučne pre svoju osobnú potrebu dočasne vyváža personál Organizácie Spojených národov, personál Európskej únie alebo jej členských štátov, zástupcovia médií a humanitárni a rozvojoví pracovníci a sprievodný personál.
   3.   Členské štáty skúmajú dodávky podľa tohto článku od prípadu k prípadu, pričom plne zohľadňujú kritériá stanovené v spoločnej pozícii 2008/944/SZBP z 8. decembra 2008, ktorou sa vymedzujú spoločné pravidlá upravujúce kontrolu vývozu vojenskej technológie a materiálu (5). Členské štáty vyžadujú primerané ochranné opatrenia proti zneužívaniu povolenia udeleného podľa tohto článku a v prípade potreby ustanovia navrátenie tohto zariadenia.
   Článok 6
   Rada vytvorí zoznam uvedený v prílohe a vykoná v ňom všetky zmeny na základe rozhodnutí sankčného výboru.
   Článok 7
   1.   V prípade, že Bezpečnostná rada Organizácie Spojených národov alebo sankčný výbor zaradí osobu alebo subjekt do zoznamu, zaradí Rada takúto osobu alebo subjekt do prílohy. Rada oznámi svoje rozhodnutie vrátane dôvodov zaradenia do zoznamu dotknutej osobe alebo subjektu, a to buď priamo v prípade, že je ich adresa známa, alebo prostredníctvom uverejnenia oznámenia a poskytne tak dotknutej osobe alebo subjektu možnosť vyjadriť pripomienky.
   2.   V prípade, že sa predložia pripomienky alebo zásadné nové dôkazy, Rada preskúma svoje rozhodnutie a dotknutú osobu alebo subjekt zodpovedajúcim spôsobom informuje.
   Článok 8
   1.   V prílohe sa uvádzajú dôvody zaradenia osôb alebo subjektov do zoznamu, ktoré poskytla Bezpečnostná rada Organizácie Spojených národov alebo sankčný výbor.
   2.   V prílohe sa tiež uvádzajú dostupné informácie, ktoré poskytla Bezpečnostná rada alebo sankčný výbor a ktoré sú potrebné na identifikáciu dotknutých osôb alebo subjektov. V prípade osôb môžu tieto informácie zahŕňať mená vrátane prezývok, dátum a miesto narodenia, štátnu príslušnosť, číslo cestovného pasu a preukazu totožnosti, pohlavie, adresu, ak je známa, a funkciu alebo povolanie. V prípade subjektov môžu tieto informácie zahŕňať názvy, miesto a dátum registrácie, registračné číslo a miesto vykonávania činnosti. V prílohe sa uvádza aj dátum označenia Bezpečnostnou radou alebo sankčným výborom.
   Článok 9
   1.   Opatrenia uvedené v článkoch 2 a 3 sa preskúmajú do 19. júla 2012 vzhľadom na rozhodnutia Bezpečnostnej rady Organizácie Spojených národov týkajúce sa situácie v Sudáne.
   2.   Opatrenia uvedené v článku 4 sa preskúmajú do dátumu uvedeného v odseku 1 tohto článku a následne každých 12 mesiacov. Zrušia sa, ak Rada usúdi, že ich ciele boli splnené.
   Článok 10
   Spoločná pozícia 2005/411/SZBP sa týmto zrušuje.
   Článok 11
   Toto rozhodnutie nadobúda účinnosť dňom jeho prijatia.

      V Bruseli 18. júla 2011

            Za Radu

            predsedníčka

         C. ASHTON

      (1)  Ú. v. EÚ L 139, 2.6.2005, s. 25.

      (2)  Ú. v. EÚ L 6, 10.1.2004, s. 55.

      (3)  Ú. v. EÚ L 21, 28.1.2004, s. 1.

      (4)  Ú. v. EÚ L 193, 23.7.2005, s. 9.

      (5)  . Ú. v. EÚ L 335, 13.12.2008, s. 99.

      PRÍLOHA

         ZOZNAM OSÔB A SUBJEKTOV UVEDENÝCH V ČLÁNKOCH 1 A 3

                  1.

                  Priezvisko, meno (mená): ELHASSAN, Gaffar Mohamed
                  Ďalšie informácie: generálmajor a veliteľ západnej vojenskej oblasti sudánskych ozbrojených síl
                  Dátum označenia zo strany OSN: 25. apríla 2006

                  2.

                  Priezvisko, meno (mená): HILAL, Sheikh Musa
                  Ďalšie informácie: hlavný náčelník kmeňa Džalul v severnom Dárfúre
                  Dátum označenia zo strany OSN: 25. apríla 2006

                  3.

                  Priezvisko, meno (mená): SHANT, Adam Yacub
                  Ďalšie informácie: veliteľ Sudánskej osloboditeľskej armády (SLA)
                  Dátum označenia zo strany OSN: 25. apríla 2006

                  4.

                  Priezvisko, meno (mená): BADRI, Gabril Abdul Kareem
                  Ďalšie informácie: poľný veliteľ Národného hnutia za reformu a rozvoj (NMRD)
                  Dátum označenia zo strany OSN: 25. apríla 2006


title: Rozhodnutie Rady z 3. decembra 2001 o uzavretí doplnkového protokolu, ktorým sa upravujú obchodné aspekty dočasnej dohody medzi Európskym spoločenstvom na jednej strane a bývalou Juhoslovanskou republikou Macedónsko na druhej strane, ktorá zohľadňuje výsledky rokovaní medzi stranami o recipročných preferenčných úľavách na určité vína, o vzájomnom uznávaní, ochrane a kontrole názvov vín a o vzájomnom uznávaní, ochrane a kontrole označení liehovín a aromatizovaných nápojov

text:
Dôležité právne oznámenie

|

32001D0917

Úradný vestník L 342 , 27/12/2001 S. 0024 - 0026

		Rozhodnutie Radyz 3. decembra 2001o uzavretí doplnkového protokolu, ktorým sa upravujú obchodné aspekty dočasnej dohody medzi Európskym spoločenstvom na jednej strane a bývalou Juhoslovanskou republikou Macedónsko na druhej strane, ktorá zohľadňuje výsledky rokovaní medzi stranami o recipročných preferenčných úľavách na určité vína, o vzájomnom uznávaní, ochrane a kontrole názvov vín a o vzájomnom uznávaní, ochrane a kontrole označení liehovín a aromatizovaných nápojov(2001/917/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 133 spolu s prvou vetou prvého pododseku článku 300 ods. 2 a článku 300 ods. 4,so zreteľom na návrh Komisie,keďže:(1) Stabilizačná a asociačná dohoda medzi Európskymi spoločenstvami a ich členskými štátmi na jednej strane a bývalou Juhoslovanskou republikou Macedónsko na druhej strane, ďalej označovaná ako stabilizačná a asociačná dohoda, bola parafovaná 24. novembra 2000 a podpísaná výmenou listov v Luxemburgu 9. apríla 2001. Článok 27 ods. 4 stabilizačnej a asociačnej dohody stanovuje, že obchodné dohody týkajúce sa vína a liehovín sa majú definovať.(2) Predbežná dohoda, ktorá zabezpečuje rozvoj obchodných spojení ustanovením zmluvného vzťahu a ktorá zavádza do praxe ustanovenia stabilizačnej a asociačnej dohody o obchodných a obchodu sa týkajúcich záležitostí, nadobudla účinnosť 1. júna 2001. Článok 14 ods. 4 dočasnej dohody opakuje záväzok k osobitnej dohode o vínach a liehovinách.(3) V súlade so smernicami prijatými Radou 11. marca 1998 uzavrela 20. júna 2001 Komisia s bývalou Juhoslovanskou republikou Macedónsko dohodu o vzájomných obchodných úľavách na určité vína a o vzájomnom uznaní, ochrane a kontrole názvov vín a označení liehovín. Aby bola zaručená dôslednosť v rámci celkového stabilizačného procesu, musia byť výsledky rokovaní zahrnuté do rámca stabilizačnej a asociačnej dohody vo forme dodatkového protokolu.(4) Ustanovenia na zavedenie vykonávacích nariadení o preferenčných obchodných úľavách stanovených pre určité vína musí vykonať Komisia s pomocou Výboru pre colný kódex zriadeného podľa článku 248a nariadenia Rady (EHS) č. 2913/92 z 12. októbra, ktorý zakladá Colný kódex spoločenstva [1], bez ohľadu na článok 62 nariadenia Rady (ES) č. 1493/1999 zo 17. mája o spoločnej organizácii trhu s vínom [2]. Komisia urobí potrebné zmeny a technické úpravy vo vykonávacích nariadeniach, ktoré môžu byť dôsledkom nových preferenčných dohôd, protokolov, výmen listov alebo iných aktov uzavretých medzi Európskym spoločenstvom a bývalou Juhoslovanskou republikou Macedónsko, alebo tých, ktoré sú potrebné po zmenách kombinovanej nomenklatúry a kódexu TARIC.(5) Aby sa uľahčilo zavedenie určitých ustanovení protokolu, Komisia by mala byť oprávnená schvaľovať v mene spoločenstva rozhodnutia pozmeňujúce a doplňujúce zoznamy a protokoly Dohody o vzájomnom uznaní, ochrane a kontrole názvov vín (príloha II k protokolu) a Dohody o vzájomnom uznaní, ochrane a kontrole označení liehovín a aromatizovaných nápojov (príloha III k protokolu). Pri prijímaní týchto aktov Komisia spolupracuje s Riadiacim výborom pre víno zriadeným podľa článku 74 nariadenia (ES) č. 1493/1999 na jednej strane a Implementačným výborom pre liehoviny zriadeným podľa článku 13 nariadenia Rady (EHS) č. 1576/89 z 29. mája 1989, ktorý stanovuje všeobecné pravidlá týkajúce sa vymedzenia, popisu a predstavenia liehovín [3], a Implementačným výborom pre aromatizované vína zriadeným podľa článku 12 nariadenia Rady (EHS) č. 1601/91 z júna 1991, ktorý stanovuje všeobecné pravidlá týkajúce sa vymedzenia, popisu a predstavenia aromatizovaných vín, aromatizovaných vínnych nápojov a aromatizovaných vínnych kokteilov [4] na druhej strane.(6) Opatrenia potrebné na vykonanie tohto rozhodnutia musia byť prijaté v súlade s rozhodnutím Rady 1999/468/ES z 28. júna 1999, ktoré stanovuje postupy na uplatnenie vykonávacích právomocí pridelených Komisii [5],ROZHODLA TAKTO:Článok 1Dodatkový protokol upravujúci obchodné aspekty dočasnej dohody medzi Európskym spoločenstvom na jednej strane a bývalou Juhoslovanskou republikou Macedónsko na druhej strane, ktorá zohľadňuje výsledky rokovaní medzi stranami o vzájomných preferenčných úľavách na určité vína, o vzájomnom uznaní, ochrane a kontrole názvov vín a o vzájomnom uznaní, ochrane a kontrole označení destilátov a aromatizovaných nápojov, (ďalej označovaný ako "protokol") sa týmto v mene spoločenstva schvaľuje.Text protokolu je pripojený k tomuto rozhodnutiu.Článok 21. Predseda Rady je týmto oprávnený určiť osobu splnomocnenú podpísať protokol v mene spoločenstva, aby tak bol vyjadrený súhlas spoločenstva byť viazané.2. Predseda Rady v mene spoločenstva upovedomí o súhlase stanovenom v článku 3 protokolu.Článok 3Ustanovenia na uplatňovanie colných kvót na určité vína stanovené v prílohe I protokolu, ako aj pozmeňujúce návrhy a technické úpravy k vykonávacím nariadeniam, ktoré sú potrebné po zmenách kombinovanej nomenklatúry a po uzavretí nových dohôd, protokolov, výmen listov alebo iných aktov medzi spoločenstvom a bývalou Juhoslovanskou republikou Macedónsko, musia byť prijaté Komisiou podľa postupu upraveného v článku 4 ods. 2 tohto rozhodnutia bez zreteľa na článok 62 nariadenia Rady (ES) č. 1493/1999.Článok 41. Komisia spolupracuje s Výborom pre colný kódex zriadeným podľa článku 248a nariadenia (EHS) č. 2913/92.2. Pri odvolávaní sa na tento odsek sa použijú články 4 a 7 rozhodnutia 1999/468/ES.Doba určená v článku 4 ods. 3 rozhodnutia 1999/468/ES sa stanoví na tri mesiace.3. Výbor prijme svoj rokovací poriadok.Článok 51. Na účely rozhodnutí Rady pre spoluprácu, ktoré sa týkajú zriadenia zoznamov chránených označení stanovených v článku 4 ods. 7 a v článku 14 ods. 2 písm. a) Dohody o vzájomnom uznaní, ochrane a kontrole názvov vín, sa postavenie spoločenstva stanoví Radou pri rozhodovaní kvalifikovanou väčšinou na návrh Komisie.2. Bez toho, aby bol dotknutý odsek 1, na účely článkov 13 a 14 Dohody o vzájomnom uznaní, ochrane a kontrole názvov vín prijme Komisia potrebné akty, ktoré upravujú zoznamy a protokol dohody podľa postupu stanoveného v článku 6 ods. 2 tohto rozhodnutia. Pre všetky ostatné prípady, ktoré podliehajú uvedeným článkom, je postavenie spoločenstva stanovené a uvedené Komisiou.Článok 61. Komisia spolupracuje s Riadiacim výborom pre víno zriadeným podľa článku 74 nariadenia (ES) č. 1493/1999.2. Pri odvolávaní sa na tento odsek sa použijú články 4 a 7 rozhodnutia 1999/468/ES.Lehota určená v článku 4 ods. 3 rozhodnutia 1999/468/ES sa stanoví na jeden mesiac.3. Výbor prijme svoj rokovací poriadok.Článok 71. Na účely rozhodnutí Rady pre spoluprácu, ktoré sa týkajú zriadenia zoznamov chránených označení stanovených v článku 4 ods. 5 a v článku 14 ods. 2 písm. a) Dohody o vzájomnom uznaní, ochrane a kontrole označení liehovín a aromatizovaných nápojov, sa postavenie spoločenstva stanoví Radou pri rozhodovaní kvalifikovanou väčšinou na návrh Komisie.2. Bez toho, aby bol dotknutý odsek 1, na účely článkov 13 a 14 Dohody o vzájomnom uznaní, ochrane a kontrole označení liehovín a aromatizovaných nápojov prijme Komisia potrebné akty, ktoré upravujú zoznamy a protokol dohody podľa postupu stanoveného v článku 8 ods. 2 tohto rozhodnutia. Pre všetky ostatné prípady, ktoré podliehajú uvedeným článkom, je postavenie spoločenstva stanovené a uvedené Komisiou.Článok 81. Komisia spolupracuje s Implementačným výborom pre liehoviny zriadeným podľa článku 13 nariadenia (EHS) č. 1576/89 a s Implementačným výborom pre aromatizované vína, nápoje z aromatizovaných vín a kokteilov z aromatizovaných vín zriadeným podľa článku 12 nariadenia (EHS) č. 1601/91.2. Pri odvolávaní sa na tento odsek sa použijú články 5 a 7 rozhodnutia 1999/468/ES.Doba určená v článku 5 ods. 6 rozhodnutia 1999/468/ES sa stanoví na jeden mesiac.3. Výbory prijmú svoje procedurálne pravidlá.Článok 9Toto rozhodnutie bude uverejnené v Úradnom vestníku Európskych spoločenstiev.V Bruseli 3. decembra 2001Za RadupredsedaF. Vandenbroucke[1] Ú. v. ES L 302, 19.10.1992, s. 1. Nariadenie, ktoré bolo zmenené a doplnené nariadením (ES) č. 2700/2000 (Ú. v. ES L 311, 12.12.2000, s. 17).[2] Ú. v. ES L 179, 14.7.1999, s. 1. Nariadenie, ktoré bolo zmenené a doplnené nariadením (ES) č. 2826/2000 (Ú. v. ES L 328, 23.12.2000, s. 2).[3] Ú. v. ES L 160, 12.6.1989, s. 1. Nariadenie, ktoré bolo naposledy zmenené a doplnené nariadením Európskeho parlamentu a Rady (ES) č. 3378/94 (Ú. v. ES L 366, 31.12.1994, s. 1).[4] Ú. v. ES L 149, 14.6.1991, s. 1. Nariadenie, ktoré bolo naposledy zmenené a doplnené nariadením Európskeho parlamentu a Rady (ES) č. 2061/96 (Ú. v. ES L 277, 30.10.1996, s. 1).[5] Ú. v. ES L 184, 17.7.1999, s. 23.--------------------------------------------------


title: 2008/624/ES: Rozhodnutie Rady z  8. júla 2008 , ktorým sa vymenúvajú štyria francúzski členovia a štyria náhradníci Výboru regiónov

text:
               30.7.2008

               SK

               Úradný vestník Európskej únie

               L 201/68

      ROZHODNUTIE RADY

   z 8. júla 2008,
   ktorým sa vymenúvajú štyria francúzski členovia a štyria náhradníci Výboru regiónov
   (2008/624/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh francúzskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku úmrtia pána Raymonda FORNIHO sa uvoľnilo jedno miesto člena. V dôsledku skončenia funkčného obdobia pána Jeana PUECHA, pani Juliette SOULABAILLEOVEJ a pána Michela THIERSA sa uvoľnili tri miesta členov. V dôsledku skončenia funkčného obdobia pani Caroly JORDA-DEDIEUOVEJ a pána Jean-Pierra TIESEIREHO sa uvoľnili dve miesta náhradníkov vo Výbore regiónov. V dôsledku vymenovania pánov Pierra HUGONA a Christopha POUILLONA za členov Výboru regiónov sa uvoľnili dve miesta náhradníkov v tomto výbore,

         ROZHODLA TAKTO:
   Článok 1
   Na zvyšný čas funkčného obdobia, ktoré trvá do 25. januára 2010, sa do Výboru regiónov vymenúvajú:

               a)

               za členov:

                           —

                           pán Pierre HUGON, Vice-président du Conseil général de la Lozère (zmena mandátu),

                           —

                           pán Pierre MAILLE, Président du Conseil général du Finistère,

                           —

                           pán René SOUCHON, Président du Conseil régional d’Auvergne,

                           —

                           pán Christophe ROUILLON, Maire de Coulaines (zmena mandátu)
                           a

               b)

               za náhradníkov:

                           —

                           pán Jean-Michel DACLIN, Adjoint au Maire de Lyon,

                           —

                           pani Rose-Marie FALQUE, Maire d’Azerailles,

                           —

                           pani Rachel PAILLARD, Maire de Bouzy,

                           —

                           pán Jean-Louis TOURENNE, Président du Conseil général d’Ille et Vilaine.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 8. júla 2008

            Za Radu

            predsedníčka

         C. LAGARDE

      (1)  Ú. v. EÚ L 56, 25.2.2006, s. 75.


title: 2004/521/ES:Rozhodnutie Rady z 21. júna 2004, ktorým sa mení a dopĺňa rozhodnutie 2003/893/ES o obchode s určitými výrobkami z ocele medzi Európskym spoločenstvom a Ukrajinou

text:
               26.6.2004

               SK

               Úradný vestník Európskej únie

               L 227/35

      ROZHODNUTIE RADY

   z 21. júna 2004,
   ktorým sa mení a dopĺňa rozhodnutie 2003/893/ES o obchode s určitými výrobkami z ocele medzi Európskym spoločenstvom a Ukrajinou
   (2004/521/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133,
   keďže:

               (1)

               Od 1. mája 2004 Európska únia pozostáva z desiatich nových členských štátov, ktorými sú: Cyprus, Česká republika, Estónsko, Maďarsko, Litva, Lotyšsko, Malta, Poľsko, Slovensko a Slovinsko. Akt o pristúpení z roku 2003 vo svojom článku 6 ods. 8 ustanovuje, že množstvové obmedzenia uplatňované spoločenstvom na dovozy výrobkov z ocele majú byť prispôsobené na základe dovozov nových členských štátov počas posledných rokov.

               (2)

               Rozhodnutím 2003/893/ES (1), Rada prijala množstvové limity na dovozy určitých výrobkov z ocele s pôvodom z Ukrajiny do spoločenstva.

               (3)

               Keďže rokovania s Ukrajinou o uzatvorení bilaterálnej zmluvy o oceli sa neukončili a podľa článku 6 ods. 8 tretieho pododseku Aktu o pristúpení z roku 2003 je potrebné ustanoviť zvýšenie jestvujúcich množstvových obmedzení a zabezpečiť tak zachovanie tradičného obchodu po rozšírení Európskej únie. Toto zvýšenie vyplýva z priemeru dovozov príslušných výrobkov z ocele novými členskými štátmi v rokoch 2000, 2001 a 2002, prispôsobené na prechodné obdobie s ohľadom na rozšírenie, ktoré nadobudne účinnosť 1. mája 2004, a ďalej prispôsobené uplatneniu rovnakého faktora zníženia o 30 %, ktorý sa už uplatňuje na množstvové obmedzenia a bol prijatý v dôsledku prekážok pri vývoze železného odpadu zavedených Ukrajinou. Tieto množstvové obmedzenia budú ďalej zmenené a doplnené podľa potreby po uzatvorení zmluvy.

               (4)

               Príloha II k rozhodnutiu Rady 2003/893/ES by preto mala byť zmenená a doplnená,

         ROZHODLA TAKTO:
   Článok 1
   Príloha II k rozhodnutiu 2003/893/ES sa nahrádza prílohou k tomuto rozhodnutiu.
   Článok 2
   Toto rozhodnutie nadobúda účinnosť tretí deň odo dňa jeho uverejnenia v Úradnom vestníku Európskej únie.

      V Luxemburgu 21. júna 2004

            Za Radu

            predseda

         J. WALSH

      (1)  Ú. v. EÚ L 333, 20.12.2003, s. 84.

      PRÍLOHA
      „
            PRÍLOHA II
            MNOŽSTVOVÉ OBMEDZENIA – UKRAJINA

                        (tony)

                        Rok
                        Výrobky

                        2004

                        SA Ploché výrobky

                        SA1 Zvitky

                        62 037

                        SA2 Ťažký plech

                        200 104

                        SA3 Iné ploché výrobky

                        66 608

                        SB Dlhé výrobky

                        SB1 Nosníky

                        12 481

                        SB2 Valcovaný drôt

                        66 828

                        SB3 Iné dlhé výrobky

                        122 170

                  “


title: Rozhodnutie Rady 2012/225/SZBP z  26. apríl 2012 , ktorým sa mení a dopĺňa rozhodnutie 2010/232/SZBP, ktorým sa obnovujú reštriktívne opatrenia voči Barme/Mjanmarsku

text:
               27.4.2012

               SK

               Úradný vestník Európskej únie

               L 115/25

         ROZHODNUTIE RADY 2012/225/SZBP
   z 26. apríl 2012,
   ktorým sa mení a dopĺňa rozhodnutie 2010/232/SZBP, ktorým sa obnovujú reštriktívne opatrenia voči Barme/Mjanmarsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   keďže:

               (1)

               Rada 26. apríla 2010 prijala rozhodnutie 2010/232/SZBP (1).

               (2)

               Únia s rešpektom a uznaním sleduje historické zmeny, ktoré sa za uplynulý rok v Mjanmarsku/Barme udiali, a nabáda na to, aby sa pokračovalo v rozsiahlych reformách v rozvíjajúcom sa partnerstve so zainteresovanými stranami z oblasti politiky a občianskej spoločnosti. Únia víta konkrétne kroky, ktoré sa na tento účel podnikli.

               (3)

               Vzhľadom na tento vývoj a s cieľom privítať a podporiť reformný proces by sa reštriktívne opatrenia mali pozastaviť, a to s výnimkou zbrojného embarga a embarga na vybavenie, ktoré by sa mohlo využiť na vnútornú represiu, ktoré by sa mali zachovať.

               (4)

               Rozhodnutie 2010/232/SZBP by sa malo zodpovedajúcim spôsobom zmeniť a doplniť,

         PRIJALA TOTO ROZHODNUTIE:
   Článok 1
   Článok 15 rozhodnutia 2010/232/SZBP sa týmto nahrádza takto:

      „Článok 15
      1.   Toto rozhodnutie nadobúda účinnosť dňom jeho prijatia.
      2.   Toto rozhodnutie sa uplatňuje do 30. apríla 2013.
      3.   Opatrenia uvedené v článkoch 3 až 13a sa pozastavujú do 30. apríla 2013.“.

   Článok 2
   Osoby uvedené v prílohe sa vypúšťajú zo zoznamu osôb v časti J prílohy II k rozhodnutiu 2010/232/SZBP.
   Článok 3
   Toto rozhodnutie nadobúda účinnosť dňom jeho prijatia.

      V Luxemburgu 26. apríla 2012

            Za Radu

            predseda

         M. BØDSKOV

      (1)  Ú. v. EÚ L 105, 27.4.2010, s. 22.

      PRÍLOHA

         Osoby podľa článku 2

                  1.

                  Thidar Zaw

                  2.

                  Pye Phyo Tay Za

                  3.

                  Ohn

                  4.

                  Shwe Shwe Lin

                  5.

                  Nan Than Htwe a.k.a Nan Than Htay

                  6.

                  Nang Lang Kham a.k.a. Nan Lan Khan

                  7.

                  Lo Hsing-han

                  8.

                  San San Kywe

                  9.

                  Nandar Hlaing

                  10.

                  Aye Aye Maw

                  11.

                  Nan Mauk Loung Sai a.k.a. Nang Mauk Lao Hsai

                  12.

                  Than Than Nwe

                  13.

                  Nay Soe

                  14.

                  Theint Theint Soe

                  15.

                  Sabai Myaing

                  16.

                  Htin Htut

                  17.

                  Htay Htay Khine (Khaing)

                  18.

                  Sandar Tun

                  19.

                  Aung Zaw Naing

                  20.

                  Mi Mi Khaing

                  21.

                  Moe Mya Mya

                  22.

                  Thurane Aung a.k.a. Christopher Aung, Thurein Aung

                  23.

                  Khin Phyone

                  24.

                  Nyunt Nyunt Oo

                  25.

                  Myint Myint Aye

                  26.

                  Min Thein a.k.a. Ko Pauk

                  27.

                  Tin Tin Latt

                  28.

                  Wut Yi Oo

                  29.

                  Capitain Htun Zaw Win

                  30.

                  Yin Thu Aye

                  31.

                  Yi Phone Zaw


title: Rozhodnutie Rady (SZBP) 2016/2144 zo 6. decembra 2016, ktorým sa mení rozhodnutie 2013/255/SZBP o reštriktívnych opatreniach voči Sýrii

text:
               7.12.2016

               SK

               Úradný vestník Európskej únie

               L 332/22

         ROZHODNUTIE RADY (SZBP) 2016/2144
   zo 6. decembra 2016,
   ktorým sa mení rozhodnutie 2013/255/SZBP o reštriktívnych opatreniach voči Sýrii
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom rozhodnutie Rady 2013/255/SZBP z 31. mája 2013 o reštriktívnych opatreniach voči Sýrii (1),
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 31. mája 2013 prijala rozhodnutie 2013/255/SZBP.

               (2)

               Vzhľadom na pretrvávajúcu humanitárnu krízu v Sýrii a rozhodujúcu úlohu aktérov Únie pri riešení humanitárnych potrieb sýrskeho ľudu je dôležité, aby mohli v rámci Sýrie pokračovať činnosti humanitárnej a civilnej pomoci pokračovať. Nákup pohonných hmôt je operačná požiadavka pre poskytovanie humanitárnej núdzovej pomoci alebo pomoci pre civilné obyvateľstvo v Sýrii. Vývoj operačnej situácie v Sýrii ukázal, že súčasný systém týkajúci sa udeľovania licencií na nákup pohonných hmôt v Sýrii nie je dostatočne praktický.

               (3)

               Preto je potrebné zmeniť pre humanitárnu a civilnú pomoc výnimky z obmedzení nákupu alebo prepravy ropných produktov v Sýrii s cieľom ustanoviť povoľovací systém, ktorý lepšie odráža operačné podmienky.

               (4)

               Okrem toho a na rovnaký účel je takisto potrebné zmeniť humanitárnu výnimku z obmedzení zmrazenia finančných prostriedkov a hospodárskych zdrojov.

               (5)

               Týmito zmenami nie je žiadnym spôsobom dotknutý súlad nariadením Rady (ES) č. 2580/2001 (2), nariadením Rady (ES) č. 881/2002 (3) a nariadením Rady (EÚ) 2016/1686 (4).

               (6)

               Na vykonanie určitých opatrení je potrebná ďalšia činnosť Únie.

               (7)

               Rozhodnutie 2013/255/SZBP by sa malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2013/255/SZBP sa mení takto:

               1.

               V článku 5 sa dopĺňajú tieto odseky:
               „3.   Zákazy stanovené v odsekoch 1 a 2 sa nevzťahujú na nákup alebo prepravu ropných produktov v Sýrii alebo na súvisiace financovanie či finančnú pomoc zo strany verejných subjektov alebo právnických osôb či subjektov, ktoré získavajú príspevky z verejných financií Únie alebo členských štátov na poskytovanie humanitárnej núdzovej pomoci v Sýrii alebo poskytovanie pomoci civilnému obyvateľstvu v Sýrii, pokiaľ sa takéto produkty nakupujú alebo prepravujú na výhradný účel poskytovania humanitárnej núdzovej pomoci v Sýrii alebo poskytovania pomoci civilnému obyvateľstvu v Sýrii.
               4.   Zákazy stanovené v odsekoch 1 a 2 sa nevzťahujú na nákup alebo prepravu ropných produktov zo strany diplomatických misií alebo konzulárnych úradov, pokiaľ sa takéto produkty nakupujú alebo prepravujú na oficiálne účely misie alebo úradu.“

               2.

               Článok 6 sa nahrádza takto:
               „Článok 6
               1.   S cieľom pomôcť civilnému obyvateľstvu v Sýrii v prípadoch, na ktoré sa nevzťahuje článok 5 ods. 3 a odchylne od článku 5 ods. 1 a 2 môžu príslušné orgány členského štátu za všeobecných a osobitných podmienok, ako uznajú za vhodné, povoliť nákup alebo prepravu ropných produktov v Sýrii a poskytovanie súvisiaceho financovania alebo finančnej pomoci za predpokladu, že sú splnené tieto podmienky:

                           a)

                           tieto činnosti sa uskutočňujú na výhradný účel poskytovania humanitárnej núdzovej pomoci v Sýrii alebo pomoci civilnému obyvateľstvu v Sýrii a

                           b)

                           dotknutými činnosťami sa neporušuje žiaden zo zákazov ustanovených v tomto rozhodnutí.

                     2.   Dotknutý členský štát informuje ostatné členské štáty a Komisiu o každom povolení udelenom podľa tohto článku do dvoch týždňov od jeho udelenia. Na udelenie povolenia podľa odseku 1 oznámenie obsahuje podrobnosti o subjekte, ktorému sa udeľuje povolenie a o jeho humanitárnej činnosti v Sýrii.“

               3.

               V článku 28 ods. 6 sa vypúšťa písmeno e).

               4.

               Vkladá sa tento článok:
               „Článok 28a
               1.   Zákaz stanovený v článku 28 ods. 5 sa nevzťahuje na finančné prostriedky ani hospodárske zdroje sprístupnené fyzickým alebo právnickým osobám a subjektom uvedeným v prílohách I a II zo strany verejných subjektov alebo právnických osôb či subjektov, ktoré získavajú príspevky z verejných financií na poskytovanie humanitárnej núdzovej pomoci v Sýrii alebo poskytovanie pomoci civilnému obyvateľstvu v Sýrii, pokiaľ poskytovanie takýchto finančných prostriedkov alebo hospodárskych zdrojov je v súlade s článkom 5 ods. 3.
               2.   V prípadoch, na ktoré sa nevzťahuje odsek 1 tohto článku a odchylne od článku 28 ods. 5 môžu príslušné orgány členského štátu povoliť sprístupnenie určitých finančných prostriedkov alebo hospodárskych zdrojov za všeobecných a osobitných podmienok, ako uznajú za vhodné, po tom, ako určia, že sprístupnenie daných finančných prostriedkov alebo hospodárskych zdrojov je potrebné na výhradný účel poskytovania humanitárnej núdzovej pomoci v Sýrii alebo poskytovania pomoci civilnému obyvateľstvu v Sýrii.
               3.   Zákaz v článku 28 ods. 5 sa nevzťahuje na finančné prostriedky alebo hospodárske zdroje sprístupnené fyzickým alebo právnickým osobám alebo subjektom uvedeným v prílohách I a II zo strany diplomatických misií alebo konzulárnych úradov, ak poskytovanie takýchto finančných prostriedkov alebo hospodárskych zdrojov je v súlade s článkom 5 ods. 4.
               4.   Odchylne od článku 28 ods. 1 a 2 môžu príslušné orgány členského štátu povoliť za všeobecných a osobitných podmienok, ktoré považujú za primerané, uvoľnenie určitých zmrazených finančných prostriedkov alebo hospodárskych zdrojov, a to po určení, že dané finančné prostriedky a hospodárske zdroje sú potrebné na výhradný účel poskytovania humanitárnej núdzovej pomoci v Sýrii alebo pomoci civilnému obyvateľstvu v Sýrii. Tieto finančné prostriedky alebo hospodárske zdroje sú uvoľnené Organizácii Spojených národov na účely poskytovania alebo uľahčenia poskytovania pomoci v Sýrii v súlade s Plánom pre humanitárnu pomoc v Sýrii alebo s akýmkoľvek následným plánom koordinovaným OSN.
               5.   Dotknutý členský štát informuje ostatné členské štáty a Komisiu o každom povolení udelenom podľa odsekov 2 a 4 do dvoch týždňov od jeho udelenia.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 6. decembra 2016

            Za Radu

            predseda

         P. KAŽIMÍR

      (1)  Ú. v. EÚ L 147, 1.6.2013, s. 14.

      (2)  Nariadenie Rady (ES) č. 2580/2001 z 27. decembra 2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu (Ú. v. ES L 344, 28.12.2001, s. 70).

      (3)  Nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (Ú. v. ES L 139, 29.5.2002, s. 9).

      (4)  Nariadenie Rady (EÚ) 2016/1686 z 20. septembra 2016, ktorým sa ukladajú dodatočné reštriktívne opatrenia voči ISIL (Dá'iš) a al-Káide a voči fyzickým a právnickým osobám, subjektom a orgánom, ktoré sú s nimi spojené (Ú. v. EÚ L 255, 21.9.2016, s. 1).


title: Rozhodnutie Rady z 21. decembra 1999 o dočasnom uplatňovaní Dohody vo forme výmeny listov medzi Európskym spoločenstvom a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o textilných výrobkoch

text:
Dôležité právne oznámenie

|

31999D0871

Úradný vestník L 337 , 30/12/1999 S. 0043 - 0043

		Rozhodnutie Radyz 21. decembra 1999o dočasnom uplatňovaní Dohody vo forme výmeny listov medzi Európskym spoločenstvom a Ukrajinou, ktorou sa mení a dopĺňa Dohoda medzi Európskym spoločenstvom a Ukrajinou o textilných výrobkoch(1999/871/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 133 v súčinnosti s prvou vetou článku 300 ods. 2,so zreteľom na návrh Komisie,keďže:(1) Komisia prerokovala v mene spoločenstva dohodu vo forme výmeny listov medzi Európskym spoločenstvom a Ukrajinou, ktorou sa mení a dopĺňa dohoda medzi Európskym spoločenstvom a Ukrajinou o obchode s textilnými výrobkami.(2) Táto dohoda vo forme výmeny listov by sa mala, so zreteľom na ustanovenia o zvýšení kvót v roku 1999, uplatňovať dočasne, do zavŕšenia postupov potrebných na jej uzatvorenie, s výhradou recipročného dočasného uplatňovania Ukrajinou,ROZHODLA TAKTO:Článok 1Dohoda vo forme výmeny listov medzi Európskym spoločenstvom a Ukrajinou, ktorou sa mení a dopĺňa dohoda medzi Európskym spoločenstvom a Ukrajinou o obchode s textilnými výrobkami, sa bude uplatňovať dočasne, do jej oficiálneho uzavretia, a s výhradou jej recipročného dočasného uplatňovania Ukrajinou [1].Text dohody je pripojený k tomuto rozhodnutiu.Článok 2Toto rozhodnutie sa uverejní v Úradnom vestníku Európskych spoločenstiev.Účinnosť nadobudne deň po dni jeho uverejnenia v úradnom vestníku.V Bruseli 21. decembra 1999Za RadupredsedaT. Halonen[1] Dátum, od ktorého nadobudne účinnosť dočasné uplatňovanie, sa uverejní v Úradnom vestníku Európskych spoločenstiev, v sérii C.--------------------------------------------------


               1.4.2016

               SK

               Úradný vestník Európskej únie

               L 85/38

         ROZHODNUTIE RADY (SZBP) 2016/476
   z 31. marca 2016,
   ktorým sa mení rozhodnutie 2013/183/SZBP o reštriktívnych opatreniach voči Kórejskej ľudovodemokratickej republike
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 22. apríla 2013 prijala rozhodnutie 2013/183/SZBP (1), ktorým sa okrem iného vykonali rezolúcie Bezpečnostnej rady Organizácie Spojených národov (ďalej len „rezolúcia BR OSN“) č. 1718 (2006), č. 1874 (2009), č. 2087 (2013) a č. 2094 (2013).

               (2)

               Bezpečnostná rada OSN 2. marca 2016 prijala rezolúciu BR OSN č. 2270 (2016), v ktorej vyjadrila svoje hlboké znepokojenie nad jadrovou skúškou, ktorú Kórejská ľudovodemokratická republika (ďalej len „KĽDR“) uskutočnila 6. januára 2016, čím porušila príslušné rezolúcie BR OSN, ďalej odsúdila skutočnosť, že KĽDR 7. februára 2016 vypustila strelu s použitím technológie balistických rakiet, čím závažne porušila príslušné rezolúcie BR OSN, a uviedla, že naďalej existuje jasné ohrozenie medzinárodného mieru a bezpečnosti v tomto regióne a mimo neho.

               (3)

               V rezolúcii BR OSN č. 2270 (2016) sa vyjadruje hlboké znepokojenie nad tým, že predajom zbraní zo strany KĽDR sa vytvorili príjmy, ktoré sa presmerúvajú na oblasť jadrových zbraní a balistických rakiet, a prijíma sa rozhodnutie, že obmedzenia zbraní by sa mali týkať všetkých zbraní a súvisiaceho materiálu vrátane ručných a ľahkých zbraní a s nimi súvisiaceho materiálu. V rezolúcii BR OSN č. 2270 (2016) sa ďalej rozširuje zákaz prevodu a obstarávania položiek, ktoré by mohli prispieť k vývoju operačných spôsobilostí ozbrojených síl KĽDR alebo k vývozom, ktorými sa podporujú alebo zlepšujú operačné spôsobilosti ozbrojených síl iného členského štátu mimo KĽDR.

               (4)

               V rezolúcii BR OSN č. 2270 (2016) sa stanovuje, že zákazom obstarávania technickej pomoci týkajúcej sa zbraní sa členským štátom zakazuje hostiť školiteľov, poradcov alebo iných úradníkov na účely odbornej prípravy vo vojenskej, polovojenskej alebo policajnej oblasti.

               (5)

               V rezolúcii BR OSN č. 2270 (2016) sa uvádza, že zákaz prevodu, obstarávania a poskytovania súvisiacej technickej pomoci vzťahujúcej sa na určité tovary sa uplatňuje aj na prepravu položiek do KĽDR alebo z nej na účely opravy, údržby, renovácie, testovania, reverzného inžinierstva a uvádzania na trh bez ohľadu na to, či sa prevádza vlastníctvo alebo kontrola, a zdôrazňuje, že zákaz udeľovania víz sa uplatňuje aj na individuálne cesty na vyššie uvedené účely.

               (6)

               V rezolúcii BR OSN č. 2270 (2016) sa rozširuje zoznam osôb a subjektov, na ktoré sa vzťahuje zmrazenie aktív a zákaz udeľovania víz, a prijíma sa rozhodnutie, že zmrazenie aktív sa uplatňuje vo vzťahu k subjektom vlády KĽDR alebo Kórejskej strany pracujúcich, ak členský štát dospeje k záveru, že sú spojené s programom KĽDR v jadrovej oblasti alebo v oblasti balistických rakiet alebo s inými činnosťami zakázanými podľa príslušných rezolúcií BR OSN.

               (7)

               V rezolúcii BR OSN č. 2270 (2016) sa vyjadrujú obavy, že KĽDR zneužíva výsady a imunity, ktoré sú jej udelené podľa Viedenského dohovoru o diplomatických stykoch a Viedenského dohovoru o konzulárnych stykoch a ďalej sa rozhoduje o dodatočných opatreniach, ktorých cieľom je zabrániť diplomatom alebo vládnym predstaviteľom KĽDR alebo osobám z tretích štátov, aby konali v mene alebo podľa pokynov označených osôb alebo subjektov alebo sa zapájali do zakázaných činností.

               (8)

               V rezolúcii BR OSN č. 2270 (2016) sa ďalej objasňuje rozsah povinnosti členských štátov predchádzať špecializovanej odbornej príprave štátnych príslušníkov KĽDR v určitých citlivých oblastiach.

               (9)

               V rezolúcii BR OSN č. 2270 (2016) sa zároveň rozširuje rozsah opatrení uplatniteľných na sektor dopravy a finančný sektor.

               (10)

               V rezolúcii BR OSN č. 2270 (2016) sa zakazuje obstarávanie určitých nerastov a vývoz leteckého paliva.

               (11)

               V rezolúcii BR OSN č. 2270 (2016) sa ďalej rozširuje zákaz poskytovania finančnej podpory obchodu s KĽDR.

               (12)

               V rezolúcii BR OSN č. 2270 (2016) sa pripomína, že Finančná akčná skupina (FATF) vyzvala krajiny, aby pristúpili k dôkladnejšej hĺbkovej analýze a účinným protiopatreniam na ochranu svojich jurisdikcií pred nezákonnou finančnou činnosťou KĽDR, a členské štáty sa vyzývajú, aby uplatňovali odporúčanie FATF č. 7, jeho výkladovú poznámku, a súvisiace usmernenia na účinné vykonávanie cielených finančných sankcií týkajúcich sa šírenia zbraní.

               (13)

               V rezolúcii BR OSN č. 2270 (2016) sa tiež zdôrazňuje, že opatrenia ňou uložené nemajú mať nepriaznivé humanitárne dôsledky pre civilné obyvateľstvo KĽDR alebo negatívne ovplyvniť činnosti, ktoré nie sú zakázané v príslušných rezolúciách BR OSN, ani pre prácu medzinárodných organizácií a mimovládnych organizácií vykonávajúcich pomoc a činnosti v oblasti núdzovej pomoci v KĽDR v prospech jej civilného obyvateľstva.

               (14)

               V rezolúcii BR OSN č. 2270 (2016) sa vyjadruje záväzok presadzovať mierové, diplomatické a politické riešenie situácie a opätovne sa potvrdzuje podpora šesťstranných rozhovorov a vyzýva sa na ich obnovenie.

               (15)

               V rezolúcii BR OSN č. 2270 (2016) sa potvrdzuje, že konanie KĽDR sa musí nepretržite skúmať a že BR OSN je pripravená podľa potreby posilniť, upraviť, pozastaviť alebo zrušiť opatrenia podľa toho, ako KĽDR dodržiava rezolúciu, a je odhodlaná prijať ďalšie významné opatrenia v prípade ďalšej jadrovej skúšky alebo ďalšieho vypustenia rakety zo strany KĽDR.

               (16)

               Na vykonanie niektorých opatrení stanovených v tomto rozhodnutí je potrebná ďalšia činnosť Únie.

               (17)

               Rozhodnutie 2013/183/SZBP by sa preto malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   Rozhodnutie 2013/183/SZBP sa mení takto:

               1.

               V článku 1 ods. 1 sa písmeno e) nahrádza takto:

                           „e)

                           akákoľvek iná položka, ktorá by mohla prispieť k programu KĽDR v jadrovej oblasti alebo v oblasti balistických rakiet alebo iných zbraní hromadného ničenia KĽDR, činnostiam zakázaným podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo podľa tohto rozhodnutia, alebo k obchádzaniu opatrení uložených uvedenými rezolúciami BR OSN alebo týmto rozhodnutím. Únia prijme opatrenia potrebné na určenie príslušných položiek, na ktoré sa vzťahuje toto ustanovenie;“.

               2.

               V článku 1 ods. 1 sa dopĺňa toto písmeno:

                           „f)

                           akákoľvek iná položka, okrem potravín alebo liekov, ak členský štát dospeje k záveru, že by mohla prispieť k vývoju operačných spôsobilostí ozbrojených síl KĽDR alebo k vývozom, ktorými sa podporujú alebo zlepšujú operačné spôsobilosti ozbrojených síl iného štátu mimo KĽDR.“

               3.

               Vkladá sa tento článok:
               „Článok 1a
               1.   Opatrenia, ktoré sa ukladajú článkom 1 ods. 1 písm. f), sa neuplatňujú na dodávky, predaj alebo prevod položky alebo jej obstarávanie, ak:

                           a)

                           členský štát dospeje k záveru, že takáto činnosť slúži výlučne na humanitárne účely alebo výlučne na účely obživy, a osoby alebo subjekty v KĽDR ju nepoužijú na vytváranie príjmov, a ani nesúvisí so žiadnou činnosťou zakázanou podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013), č. 2270 (2016) alebo podľa tohto rozhodnutia, za predpokladu, že príslušný členský štát vopred takéto rozhodnutie oznámil sankčnému výboru a tiež ho vopred ho informuje o opatreniach prijatých na zabránenie zneužívaniu položky na takéto účely, alebo

                           b)

                           sankčný výbor stanovil na základe individuálneho posúdenia, že špecifické dodávky, predaj alebo prevod nie sú v rozpore s cieľmi rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).“

               4.

               Vkladá sa tento článok:
               „Článok 2a
               Obstarávanie zlata, titánovej rudy, vanádovej rudy a minerálov vzácnych zemín z KĽDR štátnymi príslušníkmi členských štátov alebo prostredníctvom vlajkových lodí alebo lietadiel členských štátov sa zakazuje bez ohľadu na to, či majú pôvod na území KĽDR. Únia prijme potrebné opatrenia na určenie príslušných položiek, na ktoré sa vzťahuje toto ustanovenie.“

               5.

               Vkladajú sa tieto články:
               „Článok 4a
               1.   Obstarávanie uhlia, železa a železnej rudy z KĽDR štátnymi príslušníkmi členských štátov alebo prostredníctvom vlajkových lodí alebo lietadiel členských štátov sa zakazuje bez ohľadu na to, či majú pôvod na území KĽDR. Únia prijme potrebné opatrenia na určenie príslušných položiek, na ktoré sa vzťahuje toto ustanovenie.
               2.   Odsek 1 sa neuplatňuje na uhlie, pri ktorom obstarávateľský členský štát na základe dôveryhodných informácií potvrdí, že pochádza z územia mimo KĽDR a cez KĽDR bolo prepravené výlučne na vývoz z prístavu Rajin (Rason) za predpokladu, že príslušný členský štát to sankčnému výboru oznámil vopred a takého transakcie sa netýkajú vytvárania príjmov pre programy KĽDR v jadrovej oblasti a v oblasti balistických rakiet alebo iných činností zakázaných podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo podľa tohto rozhodnutia.
               3.   Odsek 1 sa neuplatňuje na transakcie, ktoré sú určené výlučne na účely obživy a nesúvisia s vytváraním príjmov pre programy KĽDR v jadrovej oblasti a v oblasti balistických rakiet alebo s inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo podľa tohto rozhodnutia.
               Článok 4b
               1.   Predaj alebo dodávky leteckého paliva vrátane leteckého benzínu, naftového paliva pre tryskové motory, kerozínového paliva pre tryskové motory, kerozínového paliva pre raketové motory do KĽDR štátnymi príslušníkmi členských štátov alebo z územia členských štátov alebo prostredníctvom vlajkových lodí alebo lietadiel členských štátov sa zakazuje bez ohľadu na to, či majú pôvod na územiach členských štátov.
               2.   Odsek 1 sa neuplatňuje, ak sankčný výbor vopred, výnimočne a na základe individuálneho posúdenia schválil prevod takýchto produktov do KĽDR na overené základné humanitárne potreby a s výhradou osobitných dojednaní na účinné monitorovanie príslušnej dodávky a používania.
               3.   Odsek 1 sa neuplatňuje na predaj alebo dodávky leteckého paliva pre civilné lietadlá na prepravu cestujúcich mimo KĽDR výlučne na spotrebu počas letu do KĽDR a späť.“

               6.

               Článok 5 sa nahrádza takto:
               „Článok 5
               Členské štáty neposkytujú finančnú podporu z verejných a súkromných zdrojov na obchod s KĽDR vrátane poskytovania vývozných úverov, záruk alebo poistenia svojim štátnym príslušníkom alebo subjektom zapojeným do takéhoto obchodu, ak by takáto pomoc mohla prispieť k programom alebo činnostiam KĽDR v jadrovej oblasti alebo v oblasti balistických rakiet alebo iných zbraní hromadného ničenia alebo k iným činnostiam zakázaným podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo podľa tohto rozhodnutia, alebo k obchádzaniu opatrení uložených uvedenými rezolúciami BR OSN alebo týmto rozhodnutím.“

               7.

               Článok 7 ods. 1 sa nahrádza takto:
               „1.   S cieľom zabraňovať poskytovaniu finančných služieb alebo prevodu akýchkoľvek finančných alebo iných aktív alebo zdrojov vrátane veľkých objemov hotovostných peňažných prostriedkov, ktoré by mohli prispieť k programom alebo činnostiam KĽDR týkajúcim sa jadrových zbraní, balistických rakiet a iných zbraní hromadného ničenia alebo k iným činnostiam zakázaným podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo podľa tohto rozhodnutia, alebo k obchádzaniu opatrení uložených uvedenými rezolúciami BR OSN alebo týmto rozhodnutím na územie členských štátov, cez toto územie, alebo z neho, alebo na štátnych príslušníkov členských štátov alebo subjekty podliehajúce ich právu, alebo osoby alebo finančné inštitúcie podliehajúce ich právomoci, alebo prostredníctvom nich, členské štáty v súlade so svojimi vnútroštátnymi orgánmi a právnymi predpismi vykonávajú zvýšené monitorovanie činností finančných inštitúcií podliehajúcich ich právomoci s:

                           a)

                           bankami, ktoré majú sídlo v KĽDR;

                           b)

                           pobočkami a dcérskymi spoločnosťami bánk so sídlom v KĽDR, ktoré sú uvedené v prílohe IV a podliehajú právomoci členských štátov;

                           c)

                           pobočkami a dcérskymi spoločnosťami bánk so sídlom v KĽDR, ktoré sú uvedené v prílohe V a nepodliehajú právomoci členských štátov, a

                           d)

                           finančnými subjektmi, ktoré sú uvedené v prílohe V a nemajú sídlo v KĽDR a nepodliehajú právomoci členských štátov, ale ktoré kontrolujú osoby a subjekty so sídlom v KĽDR,

                     s cieľom zabrániť činnostiam, ktoré prispievajú k programom alebo činnostiam KĽDR týkajúcim sa jadrových zbraní, balistických rakiet alebo iných zbraní hromadného ničenia.“

               8.

               Článok 8 sa nahrádza takto:
               „Článok 8
               1.   Zakazuje sa otváranie pobočiek, dcérskych spoločností alebo zastupiteľských kancelárií bánk KĽDR vrátane Centrálnej banky KĽDR, jej pobočiek a dcérskych spoločností a iných finančných subjektov uvedených v článku 7 ods. 1 na území členských štátov.
               2.   Existujúce pobočky, dcérske spoločnosti a zastupiteľské kancelárie musia byť zatvorené do deväťdesiatich dní od prijatia rezolúcie BR OSN č. 2270 (2016).
               3.   Bankám KĽDR vrátane Centrálnej banky KĽDR, jej pobočiek a dcérskych spoločností, a iným finančným subjektom uvedeným v článku 7 ods. 1 sa zakazuje:

                           a)

                           zriaďovať nové spoločné podniky s bankami podliehajúcimi právomoci členských štátov;

                           b)

                           nadobúdať majetkovú účasť v bankách podliehajúcich právomoci členských štátov;

                           c)

                           nadväzovať alebo udržiavať korešpondenčné bankové vzťahy s bankami podliehajúcimi právomoci členských štátov,

                     pokiaľ transakcie uvedené v písmenách a), b) a c) vopred neschválil sankčný výbor.
               4.   Existujúce spoločné podniky, majetkové účasti a korešpondenčné bankové vzťahy s bankami KĽDR sa ukončia do deväťdesiatich dní od prijatia rezolúcie BR OSN č. 2270 (2016).
               5.   Finančným inštitúciám na území členských štátov alebo podliehajúcim právomoci členských štátov sa zakazuje otvárať zastupiteľské kancelárie, dcérske spoločnosti, pobočky alebo bankové účty v KĽDR.
               6.   Existujúce zastupiteľské kancelárie, dcérske spoločnosti alebo bankové účty v KĽDR sa zatvoria do deväťdesiatich dní od prijatia rezolúcie BR OSN č. 2270 (2016), ak príslušný členský štát získa dôveryhodné informácie, na základe ktorých má opodstatnený dôvod domnievať sa, že tieto finančné služby by mohli prispieť k programu KĽDR v jadrovej oblasti alebo v oblasti balistických rakiet alebo iným činnostiam zakázaným podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).
               7.   Odsek 6 sa neuplatňuje, ak sankčný výbor na základe individuálneho posúdenia rozhodne, že sú takéto kancelárie, dcérske spoločnosti alebo účty potrebné na poskytovanie humanitárnej pomoci alebo na činnosti diplomatických misií v KĽDR podľa Viedenského dohovoru o diplomatických stykoch alebo na činnosti Organizácie Spojených národov alebo jej špecializovaných agentúr alebo súvisiacich organizácií, alebo na akékoľvek iné účely, ktoré sú v súlade s rezolúciami BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).“

               9.

               V článku 10 sa odsek 1 nahrádza takto:
               „1.   Členské štáty skontrolujú v súlade so svojimi vnútroštátnymi orgánmi, právnymi predpismi a medzinárodným právom vrátane Viedenského dohovoru o diplomatických stykoch a Viedenského dohovoru o konzulárnych stykoch každý náklad z KĽDR alebo do nej na svojom území alebo prechádzajúci cez ich územie, a to aj na svojich letiskách, v prístavoch a zónach voľného obchodu, alebo náklad sprostredkovaný zo strany KĽDR alebo štátnych príslušníkov KĽDR, alebo osôb alebo subjektov konajúcich v ich mene alebo podľa ich pokynov, alebo subjektov, ktoré vlastnia alebo kontrolujú, alebo osôb alebo subjektov uvedených v prílohe I, alebo náklad, ktorý sa prepravuje v lietadlách alebo na námorných plavidlách pod vlajkou KĽDR, aby sa zabezpečilo, že sa žiadne položky neprevádzajú v rozpore s rezolúciami BR OSN č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016).“

               10.

               V článku 10 sa vkladá tento odsek:
               „1a.   Členské štáty skontrolujú v súlade so svojimi vnútroštátnymi orgánmi, právnymi predpismi a medzinárodným právom vrátane Viedenského dohovoru o diplomatických stykoch a Viedenského dohovoru o konzulárnych stykoch každý náklad do KĽDR alebo z nej na svojom území alebo prechádzajúci cez ich územie, alebo náklad sprostredkovaný zo strany KĽDR alebo jej štátnych príslušníkov alebo osôb alebo subjektov, ktoré konajú v ich mene, a to aj na svojich letiskách a v námorných prístavoch, ak majú informácie, na základe ktorých majú opodstatnený dôvod domnievať sa, že náklad obsahuje položky, ktorých dodávky, predaj, prevod alebo vývoz sú podľa tohto rozhodnutia zakázané.“

               11.

               Článok 11 sa nahrádza takto:
               „Článok 11
               1.   Členské štáty odmietnu vydať povolenie pristáť na ich území, odletieť z neho alebo nad ním preletieť každému lietadlu, ak majú v súvislosti s týmto lietadlom informácie, na základe ktorých majú opodstatnený dôvod domnievať sa, že obsahuje položky, ktorých dodávky, predaj, prevod alebo vývoz sú zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo podľa tohto rozhodnutia.
               2.   Odsek 1 sa neuplatňuje v prípade núdzového pristátia alebo pod podmienkou pristátia na účely kontroly.“

               12.

               Vkladá sa tento článok:
               „Článok 11a
               1.   Členské štáty zakážu vstup do svojich prístavov akémukoľvek plavidlu, ak majú informácie, na základe ktorých majú opodstatnený dôvod domnievať sa, že plavidlo priamo alebo nepriamo vlastní alebo kontroluje osoba alebo subjekt uvedený v zozname v prílohe I alebo že plavidlo obsahuje náklad, ktorého dodávky, predaj, prevod alebo vývoz sú zakázané podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).
               2.   Odsek 1 sa neuplatňuje v prípade núdze alebo v prípade návratu do prístavu pôvodu alebo na účely kontroly alebo ak sankčný výbor vopred zistí, že vstup do prístavu je potrebný na humanitárne alebo iné účely v súlade s cieľmi rezolúcie BR OSN č. 2270 (2016).“

               13.

               Vkladajú sa tieto články:
               „Článok 12a
               1.   Zakazuje sa lízing alebo prenájom plavidiel plaviacich sa pod svojou vlajkou alebo lietadiel, alebo poskytovanie služieb posádky KĽDR, osobám alebo subjektom uvedeným v zozname v prílohe I, akýmkoľvek iným subjektom KĽDR, akýmkoľvek iným osobám alebo subjektom, v ktorých prípade členský štát zistí, že pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016), akýmkoľvek osobám alebo subjektom konajúcim v mene alebo podľa pokynov ktorejkoľvek z uvedených osôb alebo subjektov a akýmkoľvek subjektom, ktoré vyššie uvedené osoby alebo subjekty vlastnia alebo kontrolujú.
               2.   Odsek 1 sa neuplatňuje na lízing, prenájom alebo poskytovanie služieb posádky pod podmienkou, že príslušný členský štát to vopred na individuálnom základe oznámil sankčnému výboru a poskytol mu informácie preukazujúce, že tieto činnosti slúžia výlučne na účely obživy a osoby alebo subjekty z KĽDR ich nepoužijú na vytváranie príjmov, ako aj informácie o opatreniach prijatých na zabránenie tomu, aby takéto činnosti prispievali k porušovaniu ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).
               Článok 12b
               Členské štáty zrušia registráciu každého plavidla, ktoré vlastní alebo prevádzkuje KĽDR alebo ktorému KĽDR poskytuje posádku, a nesmú takéto plavidlo, ktorého registráciu zrušil iný štát podľa bodu 19 rezolúcie BR OSN č. 2270 (2016), zaregistrovať.
               Článok 12c
               1.   Zakazuje sa registrovať plavidlá v KĽDR, získavať povolenie na to, aby plavidlo používalo vlajku KĽDR, alebo vlastniť, prenajímať alebo prevádzkovať plavidlá alebo poskytovať ich klasifikáciu, certifikáciu alebo pridružené služby, alebo poisťovať akékoľvek plavidlo plaviace sa pod vlajkou KĽDR.
               2.   Odsek 1 sa neuplatňuje na činnosti vopred nahlásené na individuálnom základe sankčnému výboru pod podmienkou, že príslušný členský štát sankčnému výboru poskytol podrobné informácie o činnostiach vrátane mien osôb a subjektov, ktoré sú do nich zapojené, informácie preukazujúce, že tieto činnosti slúžia výlučne na účely obživy a osoby alebo subjekty z KĽDR ich nevyužijú na vytváranie príjmov, ako aj informácie o opatreniach prijatých na zabránenie tomu, aby takéto činnosti prispievali k porušovaniu rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).“

               14.

               V článku 13 sa odseky 1a 2 nahrádzajú takto:
               „1.   Členské štáty prijmú potrebné opatrenia, aby zabránili vstupu na svoje územia, ako aj prechodu cez ne:

                           a)

                           osobám uvedeným v prílohe I, ktoré sú podľa sankčného výboru alebo Bezpečnostnej rady zodpovedné za politiku KĽDR súvisiacu s jadrovým programom, programom balistických rakiet alebo programami iných zbraní hromadného ničenia, a to aj prostredníctvom podpory alebo propagácie takýchto programov, a členom ich rodín alebo osobám konajúcim v ich mene alebo podľa ich pokynov;

                           b)

                           osobám, na ktoré sa nevzťahuje príloha I, ktoré sú uvedené v prílohe II a ktoré:

                                       i)

                                       sú zodpovedné za politiku KĽDR súvisiacu s jadrovým programom, programom balistických rakiet alebo programami iných zbraní hromadného ničenia, alebo osobám konajúcim v ich mene alebo podľa ich pokynov;

                                       ii)

                                       poskytujú finančné služby alebo prevod akýchkoľvek finančných alebo iných aktív alebo zdrojov, ktoré by mohli prispieť k jadrovému programu KĽDR, či jej programu balistických rakiet a programom iných zbraní hromadného ničenia, na územie členských štátov, cez toto územie alebo z neho, alebo zapájajúce štátnych príslušníkov členských štátov, alebo subjekty založené podľa ich práva, alebo osoby alebo finančné inštitúcie na ich území;

                                       iii)

                                       sú, a to aj prostredníctvom poskytovania finančných služieb, zapojené do dodávok do KĽDR alebo z KĽDR zbraní a súvisiaceho materiálu každého typu, alebo do dodávok do KĽDR položiek, materiálov, zariadení, tovarov a technológií, ktoré by mohli prispieť k jadrovému programu KĽDR, jej programu balistických rakiet alebo k iným programom zbraní hromadného ničenia;

                           c)

                           osobám, na ktoré sa nevzťahuje príloha I alebo príloha II a ktoré pracujú v mene alebo podľa pokynov osoby alebo subjektu, ktoré sú zaradené do zoznamu v prílohe I alebo prílohe II, alebo osobám, ktoré pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo ustanovení tohto rozhodnutia, ako sa uvádzajú v prílohe III k tomuto rozhodnutiu.

                     2.   Odsek 1 písm. a) sa neuplatňuje, ak sankčný výbor v jednotlivých prípadoch určí, že takáto cesta je odôvodnená na základe humanitárnej potreby vrátane plnenia náboženských povinností, alebo ak sankčný výbor dospeje k záveru, že udelenie výnimky by pomohlo iným spôsobom naplniť ciele rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).“

               15.

               Vkladajú sa tieto články:
               „Článok 14a
               1.   Členské štáty v súlade s platným vnútroštátnym a medzinárodným právom vyhostia zo svojho územia na účely repatriácie do KĽDR diplomatov, zástupcov vlády KĽDR alebo iných štátnych príslušníkov KĽDR, ktorí konajú v mene vlády, a ktorí podľa ich zistenia pracujú v mene alebo podľa pokynov osoby alebo subjektu uvedeného v zozname v prílohe I alebo osoby alebo subjektov, ktoré pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).
               2.   Odsek 1 sa neuplatňuje v prípade prepravy zástupcov vlády KĽDR do sídla Organizácie Spojených národov alebo iných zariadení OSN na pracovné účely v rámci OSN.
               3.   Odsek 1 sa neuplatňuje, ak sa prítomnosť osoby vyžaduje na účely súdneho konania alebo na výlučne lekárske, bezpečnostné alebo iné humanitárne účely alebo ak sankčný výbor stanovil na základe individuálneho posúdenia, že vyhostenie dotknutej osoby by bolo v rozpore s cieľmi rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016).
               Článok 14b
               1.   Členské štáty v súlade s platným vnútroštátnym a medzinárodným právom vyhostia zo svojho územia na účely repatriácie do štátu, ktorého štátnu príslušnosť má dotknutá osoba, štátnych príslušníkov tretích krajín, ktorí podľa ich zistenia pracujú v mene alebo podľa pokynov osoby alebo subjektu uvedeného v prílohe I alebo pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).
               2.   Odsek 1 sa neuplatňuje, ak sa prítomnosť osoby vyžaduje na účely súdneho konania alebo na výlučne lekárske, bezpečnostné alebo iné humanitárne účely alebo ak sankčný výbor stanovil na základe individuálneho posúdenia, že vyhostenie dotknutej osoby by bolo v rozpore s cieľmi rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016).
               3.   Odsek 1 sa neuplatňuje v prípade prepravy zástupcov vlády KĽDR do sídla Organizácie Spojených národov alebo iných zariadení OSN na pracovné účely v rámci OSN.“

               16.

               V článku 15 ods. 1 sa písmeno c) nahrádza takto:

                           „c)

                           osôb a subjektov, na ktoré sa nevzťahuje príloha I alebo príloha II a ktoré pracujú v mene alebo podľa pokynov osoby alebo subjektu, ktoré sú zaradené do zoznamu v prílohe I alebo prílohe II, alebo osôb, ktoré pomáhajú pri obchádzaní sankcií alebo porušovaní ustanovení rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016) alebo ustanovení tohto rozhodnutia, ako sa uvádzajú v prílohe III k tomuto rozhodnutiu;“.

               17.

               V článku 15 ods. 1 sa vkladá toto písmeno:

                           „d)

                           subjektov vlády KĽDR alebo Kórejskej strany pracujúcich, alebo osôb alebo subjektov konajúcich v ich mene alebo podľa ich pokynov, alebo subjektov, ktoré vlastnia alebo kontrolujú, ktoré sú podľa zistenia členského štátu spojené s programami KĽDR v jadrovej oblasti a v oblasti balistických rakiet alebo inými činnosťami zakázanými podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) alebo č. 2270 (2016).“

               18.

               Vkladajú sa tieto články:
               „Článok 15a
               Článok 15 ods. 1 písm. d) sa neuplatňuje v súvislosti s finančnými prostriedkami, inými finančnými aktívami a hospodárskymi zdrojmi, ktoré sú potrebné na vykonávanie činností misií KĽDR pri Organizácii Spojených národov a jej špecializovaných agentúrach a súvisiacich organizácií alebo iných diplomatických a konzulárnych misií KĽDR, a na žiadne finančné prostriedky, iné finančné aktíva a hospodárske zdroje, v ktorých prípade sankčný výbor vopred na základe individuálneho posúdenia stanoví, že sú nevyhnutné na poskytovanie humanitárnej pomoci a denuklearizáciu alebo iný účel, ktorý je v súlade s cieľmi rezolúcie BR OSN č. 2270 (2016).
               Článok 15b
               1.   Zastupiteľské kancelárie subjektov uvedených v zozname v prílohe I sa zatvoria.
               2.   Zakazuje sa priama alebo nepriama účasť v spoločných podnikoch alebo akýchkoľvek iných obchodných dohodách zo strany subjektov uvedených v zozname v prílohe I, ako aj osôb alebo subjektov, ktoré konajú v ich záujme alebo v ich mene.“

               19.

               Článok 16 sa nahrádza takto:
               „Článok 16
               Členské štáty prijmú opatrenia potrebné na zabezpečenie obozretnosti a predchádzanie tomu, aby sa na ich územiach alebo prostredníctvom ich štátnych príslušníkov uskutočňovalo špecializované vzdelávanie alebo odborná príprava štátnych príslušníkov KĽDR v disciplínach, ktoré by prispievali k činnostiam KĽDR v jadrovej oblasti citlivým z hľadiska šírenia a k vývoju nosičov jadrových zbraní vrátane vzdelávania alebo odbornej prípravy v oblasti pokročilej fyziky, pokročilej počítačovej simulácie a súvisiacich počítačových vied, geospaciálnej navigácie, jadrového inžinierstva, leteckého inžinierstva, aeronautického inžinierstva a súvisiacich disciplínach/odboroch.“

               20.

               Článok 17 sa nahrádza takto:
               „Článok 17
               Členské štáty sú v súlade s medzinárodným právom vo zvýšenej miere obozretné voči diplomatickému personálu KĽDR, aby sa takýmto osobám zabránilo v prispievaní k jadrovému programu alebo programu balistických rakiet KĽDR alebo k iným činnostiam zakázaným podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016) alebo podľa tohto rozhodnutia, alebo k obchádzaniu opatrení uložených týmito rezolúciami BR OSN alebo týmto rozhodnutím.“

               21.

               Článok 18 sa nahrádza takto:
               „Článok 18
               Označeným osobám alebo subjektom uvedeným v zoznamoch v prílohách I, II alebo III ani žiadnej inej osobe či subjektu v KĽDR vrátane vlády KĽDR, jej verejnoprávnych inštitúcií, podnikov a agentúr, ani inej osobe či subjektu, ktoré si uplatňujú nárok prostredníctvom akejkoľvek takejto osoby alebo subjektu alebo v ich prospech, sa neuzná žiaden nárok, a to ani kompenzácie, náhrada škody alebo akýkoľvek iný nárok takéhoto druhu, ako je napríklad nárok na započítanie pohľadávky, pokuty alebo nárok zo záruky, nároky na predĺženie platnosti alebo vyplatenie dlhopisu, finančné záruky vrátane nárokov vyplývajúcich z akreditívov a podobných nástrojov v súvislosti so žiadnou zmluvou alebo transakciou, ktorej realizácia bola úplne alebo čiastočne, priamo alebo nepriamo ovplyvnená z dôvodu opatrení, o ktorých sa rozhodlo podľa rezolúcií BR OSN č. 1718 (2006), č. 1874 (2009), č. 2087 (2013), č. 2094 (2013) a č. 2270 (2016), vrátane opatrení Únie alebo ktoréhokoľvek členského štátu v súlade s príslušnými rozhodnutiami Bezpečnostnej rady alebo opatreniami, na ktoré sa vzťahuje toto rozhodnutie, na základe požiadaviek stanovených v týchto rozhodnutiach alebo opatreniach alebo v akejkoľvek súvislosti s ich vykonávaním.“

         Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.

      V Bruseli 31. marca 2016

            Za Radu

            predseda

         A.G. KOENDERS

      (1)  Rozhodnutie Rady 2013/183/SZBP z 22. apríla 2013 o reštriktívnych opatreniach voči Kórejskej ľudovodemokratickej republike a o zrušení rozhodnutia 2010/800/SZBP (Ú. v. EÚ L 111, 23.4.2013, s. 52).


title: 2008/990/ES: Rozhodnutie Európskej centrálnej banky z  11. decembra 2008 o schválení objemu emisie mincí v roku 2009 (ECB/2008/20)

text:
               31.12.2008

               SK

               Úradný vestník Európskej únie

               L 352/58

      ROZHODNUTIE EURÓPSKEJ CENTRÁLNEJ BANKY

   z 11. decembra 2008
   o schválení objemu emisie mincí v roku 2009
   (ECB/2008/20)
   (2008/990/ES)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o založení Európskeho spoločenstva, a najmä na jej článok 106 ods. 2,
   so zreteľom na rozhodnutie Rady 2008/608/ES z 8. júla 2008 v súlade s článkom 122 ods. 2 zmluvy o prijatí jednotnej meny Slovenskom 1. januára 2009 (1), a najmä na jeho článok 1,
   keďže:

               (1)

               Európska centrálna banka (ďalej len „ECB“) má od 1. januára 1999 výhradné právo schvaľovať objem emisie mincí vydávaných členskými štátmi, ktoré prijali euro (ďalej len „zúčastnené členské štáty“).

               (2)

               Výnimka v prospech Slovenska uvedená v článku 4 Aktu o pristúpení z roku 2003 sa zrušuje s účinnosťou od 1. januára 2009.

               (3)

               V súčasnosti pätnásť zúčastnených členských štátov a Slovensko predložili ECB na schválenie svoje odhady objemu euromincí, ktoré sa majú vydať v roku 2009, doplnené vysvetlivkami o použitej metóde odhadu,

         ROZHODLA TAKTO:
   Článok 1
   Schválenie objemu euromincí, ktoré sa majú vydať v roku 2009
   ECB týmto schvaľuje objem euromincí, ktoré majú zúčastnené členské štáty vydať v roku 2009, ako je uvedené v tejto tabuľke:

               (v miliónoch EUR)

               Emisia mincí určených na obeh a emisia mincí na zberateľské účely (neurčené na obeh) v roku 2009

               Belgicko

               105,4

               Nemecko

               632,0

               Írsko

               65,5

               Grécko

               85,7

               Španielsko

               390,0

               Francúzsko

               252,5

               Taliansko

               234,3

               Cyprus

               22,5

               Luxembursko

               42,0

               Malta

               15,4

               Holandsko

               68,5

               Rakúsko

               216,0

               Portugalsko

               50,0

               Slovinsko

               27,0

               Slovensko

               131,0

               Fínsko

               60,0

         Článok 2
   Záverečné ustanovenie
   Toto rozhodnutie je určené zúčastneným členským štátom.

      Vo Frankfurte nad Mohanom 11. decembra 2008

            prezident ECB

         Jean-Claude TRICHET

      (1)  Ú. v. EÚ L 195, 24.7.2008, s. 24.


title: Rozhodnutie Rady z 25. júna 1996 o prijatí Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori zo strany Spoločenstva

text:
Avis juridique important

|

31996D0428

Official Journal L 177 , 16/07/1996 P. 0024 - 0025

II(Akty, ktorých uverejnenie nie je povinné)RADAROZHODNUTIE RADYz 25. júna 1996o prijatí Dohody o podporovaní dodržiavania medzinárodných ochranných a riadiacich opatrení rybárskymi plavidlami na šírom mori zo strany Spoločenstva(96/428/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 43, v súvislosti s prvou vetou článku 228 ods. 2 a s prvým bodom článku 228 ods. 3,so zreteľom na návrh Komisie[1],so zreteľom na stanovisko Európskeho parlamentu[2],keďže medzinárodná spolupráca je dôležitá na zabezpečenie ochrany a racionálneho, zodpovedného a trvalo udržateľného využívania biologických zdrojov šírych morí;keďže Spoločenstvo podpísalo Dohovor Organizácie spojených národov o morskom práve, ktorý zaväzuje všetkých členov medzinárodného spoločenstva, aby spolupracovali pri ochrane a využívaní biologických zdrojov šírych morí;keďže pokiaľ ide o morský rybolov, Spoločenstvo má právo prijať opatrenia na ochranu a využívanie zdrojov rybolovu a uzatvárať dohody v tejto oblasti s tretími krajinami alebo medzinárodnými organizáciami uvedenými v Deklarácii o spôsobilosti, ktorú Spoločenstvo predložilo v čase, keď sa stalo členom Organizácie OSN pre výživu a poľnohospodárstvo;keďže je potrebné v praxi zabrániť predkladaniu žiadostí o pridelenie alebo zmenu vlajky plaviacim sa plavidlám, ktorých cieľom je obísť medzinárodné opatrenia na ochranu a využívanie živých morských zdrojov;keďže každý členský štát musí preto splniť svoje povinnosti s cieľom zabezpečiť vhodnými a účinnými prostriedkami koordinovanými na medzinárodnej úrovni, aby rybárske plavidlá oprávnené plaviť sa pod jeho vlajkou dodržiavali medzinárodné ochranné a riadiace opatrenia;keďže Spoločenstvo sa na tento účel zúčastnilo na medzinárodných rokovaniach, ktoré vyvrcholili tým, že konferencia Organizácie OSN pre výživu a poľnohospodárstvo na svojej dvadsiatej siedmej schôdzi v novembri 1993 schválila Dohodu o podporovaní dodržiavania medzinárodných ochranných a riadiacich opatrení rybárskymi plavidlami na šírom mori;keďže táto dohoda predstavuje užitočný rámec pre posilňovanie medzinárodnej spolupráce, ktorej cieľom je zabrániť zníženiu účinnosti medzinárodných ochranných a riadiacich opatrení;keďže táto dohoda bude tvoriť neoddeliteľnú súčasť Medzinárodného etického kódexu pre zodpovedný rybolov, požadovaného v Cancúnskej deklarácii z mája 1992;keďže rybári Spoločenstva lovia ryby na šírom mori a preto je v záujme Spoločenstva, aby prijalo túto dohodu,ROZHODLA TAKTO:Článok 1Európske spoločenstvo týmto prijíma Dohodu o podporovaní dodržiavania medzinárodných ochranných a riadiacich opatrení rybárskymi plavidlami na šírom mori.Text dohody je pripojený k tomuto rozhodnutiu.Článok 2Predseda Rady určí osobu oprávnenú predložiť prijímaciu listinu Generálnemu riaditeľovi Organizácie OSN pre výživu a poľnohospodárstvo v súlade s článkom X ods. 2 dohody.V Luxemburgu 25. júna 1996Za RadupredsedaM. PINTO[1] Ú. v. ES C 229, 18. 8. 1994, str. 10.[2] Ú. v. ES C 18, 23. 1. 1995, str. 438.